b'\n_START_ARTICLE_\nVall\xc3\xa9e des Merveilles\n_START_PARAGRAPH_\nVall\xc3\xa9e des Merveilles (Dolina \xc4\x8dude\xc5\xbeev, nem\xc5\xa1ko Tal der Wunder) je visoka dolina v narodnem parku Mercantour (Parc National du Mercantour) v francoskih Prim\xc3\xb4rskih Alpah._NEWLINE_Obmo\xc4\x8dje zahodno od Roya do 2872 m visokega Mont B\xc3\xa9ga z okolico je bila v\xc4\x8dasih poledenel. Je izolirano obmo\xc4\x8dje, z ostrim gorskim podnebjem in gorsko pokrajino z dolinami, vrhovi in jezeri, v veliki meri brez vegetacije. Samo v kratkem poletju cveti zeli\xc5\xa1\xc4\x8dna preproga.\n_START_SECTION_\nRaziskave\n_START_PARAGRAPH_\nPrvi pisni viri o najdbah skalnih rezbarij so iz 17. stoletja. Sistemati\xc4\x8dno raziskovanje se je za\xc4\x8delo okoli leta 1885 z delom britanskega naravoslovca Clarenca Bicknella.  Med letoma 1927 in 1942 je petroglife kartiral in katalogiziral Carlo Conti iz arheolo\xc5\xa1kega urada Piemonta (regija je do leta 1947 pripadala Italiji). Od leta 1967 v glavnem raziskuje ekipa paleoantropologov pod vodstvom profesorja Henry de Lumleya, ki je tudi znanstveni direktor Mus\xc3\xa9e des Merveilles v Tende.\n_START_SECTION_\nDostop\n_START_PARAGRAPH_\nDostop z vzhoda poteka za voznike iz St. Dalmas de Tende preko D91 v smeri Casterino, Vall\xc3\xa9e de la Thumbere, od Lac des Mesches pe\xc5\xa1 ali z vodenimi izleti z d\xc5\xbeipi. Pe\xc5\xa1 se pride v Dolino \xc4\x8dude\xc5\xbeev bodisi po poti GR 52 in Via Alpini ali kateri koli od \xc5\xa1tevilnih lokalnih pe\xc5\xa1poti. Znana je tudi Train des Merveilles, \xc5\xbeeleznica, ki omogo\xc4\x8da pohodnikom enostaven dostop do doline .\n_START_SECTION_\nMus\xc3\xa9e des Merveilles\n_START_PARAGRAPH_\nMus\xc3\xa9e des Merveilles, muzej v Tende je arheolo\xc5\xa1ka, etnolo\xc5\xa1ka in prirodoslovna zbirka eksponatov. Priporo\xc4\x8dljivo ga je obiskati pred izletom na Mont B\xc3\xa9go in v Dolino \xc4\x8dude\xc5\xbeev.'